Sire,  j’ay  recen  voz  lestres  du  ve  de  ce  moys  envoyee  par  ung
courrier  ou  il  vous  plest  me  ordonner  que  je  fasse  l’emprise  de
Florance  avec  cesle  la  de  Ferrare.
Sire,  en  ce  et  toutes  autres  choses  je  croys  qu’estes  asseuré  que
feray  mon  pouvoyr  de  vous  obeyr,  mes  quant  rimpuyssance  y
est,  il  me  semble  que  ne  devés  trouvé  a  mal  sy  je  vous  en  aver-
tis,  afin  que  sur  ce  vous  determynés  ce  que  sera  vostre  servyse.
Sire,  vous  savés  que  je  vous  ay  par  pluyseurs  foys  escript  en
l’estremyté  qu’est  ceste  armee  d’argent.  Je  suys  le  plus  desesperé
bomme  du  monde  de  faloyr  que  je  vous  en  importune  tant  de
foys,  mays,  afin  quy  n’en  vienne  autrement  que  vous  ne  voul-
driés,  vous  dirás  ce  que  je  sens  de  ces  gens,  leur  fayllant  la  paye,
qu’est  que  les  Ytaliens  s’en  yront  aux  ennemys,  lesquelx  les
acbete  ce  quy  veullent.  Les  Alemans  se  mutineront  et  s’en  iront
en  leurs  pays,  sy  ne  font  pis.  Les  Espaignolx,  homes  d’armes  et
chevaulx  legiers  ne  feront  chose  que  l’on  leur  commande.  Et
quant  ores  yl  voudroyent  bien  servyr,  y  seront  sy  peu  que  Dieu
leur  aydera  bien  de  ce  sauver.  Et  vous  pouvés  remedier  le  tout
pour  pou  de  chose,  comme  je  vous  ay  escript  par  Monmardon  fsic).
Je  ne  lesray  de  fere  ce  quy  sera  posible  en  ce  monde.  Vous  y


20  BOLETÍN  DE  LA  REAL  ACADEMIA  DE  LA  HISTORIA.
penserés,  sy  vous  plest.  Le  cardinal  Coulonne  m’a  escript  clere-
ment  que  je  n’esperasse  nul  argent  du  royaume  de  Naples,  car  yl
n’y  avoyt  moyen.
